Ο **Ρόι Κρίσνα** (αγγλικά: *Roy Krishna*, γενν. στις 30 Αυγούστου 1987) είναι επαγγελματίας ποδοσφαιριστής από τα Φίτζι, ο οποίος αγωνίζεται ως επιθετικός για την ινδική ΑΤΚ.

Σταδιοδρομία σε συλλόγους
-------------------------

### Πρώιμη σταδιοδρομία

Ο Κρίσνα εντάχθηκε στην Γουαϊτακέρε Γιουνάιτεντ του Πρωταθλήματος Νέας Ζηλανδίας από τη Λαμπάσα Φ.Κ. από τα Φίτζι τον Ιανουάριο του 2008. 

Τον Μάιο του 2008, πέρασε δύο εβδομάδες σε προπόνηση με την Ουέλινγκτον Φίνιξ, αλλά δεν του προσφέρθηκε συμβόλαιο. 

Τον Μάρτιο του 2009, αναφέρθηκε ότι η Αϊντχόφεν ενδιαφερόταν να τον υπογράψει. Ωστόσο, είπε ότι το επαγγελματικό ποδόσφαιρο στη Νέα Ζηλανδία με την Φίνιξ ήταν η προτιμώμενη επιλογή του, επειδή δεν ήταν έτοιμος να μετακομίσει στην Ευρώπη, καθώς μαθαίνει ακόμα αγγλικά και δεν ήταν έτοιμος για άλλη γλώσσα. 

Στις έξι σεζόν του με τη Γουαϊτακέρε Γιουνάιτεντ, ο Κρίσνα σημείωσε 55 γκολ σε 75 εμφανίσεις και κέρδισε το Χρυσό Παπούτσι Πρωταθλήματος Νέας Ζηλανδίας τη σεζόν 2012–13.

### Όκλαντ Σίτι

Το Σεπτέμβριο του 2013, ανακοινώθηκε ότι είχε ενταχθεί στους τοπικούς αντιπάλους της Γουαϊτακέρε Γιουνάιτεντ, Όκλαντ Σίτι, για την επερχόμενη σεζόν. Στις 12 Δεκεμβρίου 2013, σημείωσε το μοναδικό γκολ στην ήττα με 1-2 από τη Ραζά Καζαμπλάνκα στο Παγκόσμιο Κύπελλο Συλλόγων του 2013 και έγινε επίσης ο πρώτος παίκτης από τα Φίτζι που σκόραρε σε τελικούς διοργάνωσης της FIFA.

### Ουέλινγκτον Φίνιξ

Στις 7 Ιανουαρίου 2014, ο Κρίσνα υπέγραψε με την Ουέλινγκτον Φίνιξ της A-League μέχρι το τέλος της σεζόν 2013–14, ως αντικαταστάτης του τραυματία Πολ Άιφιλ και σημείωσε το πρώτο του γκολ στις 16 Μαρτίου 2014 στην ισοπαλία με 2-2 εναντίον της Μέλμπουρν Σίτι. Η επίδοσή του στον αγώνα του απέφερε το βραβείο του A-League Παίκτη της Εβδομάδας. Τέσσερις μέρες αργότερα, ο Κρίσνα συμφώνησε σε ένα νέο διετές συμβόλαιο με την Φίνιξ.

Στις 29 Φεβρουαρίου 2016, ο Κρίσνα υπέγραψε διετή επέκταση συμβολαίου που θα τον κρατούσε στην Ουέλινγκτον μέχρι το τέλος της σεζόν 2017-18. Στη συνέχεια υπέγραψε μονοετή επέκταση στις 15 Φεβρουαρίου 2018.

Στις 18 Απριλίου 2018, ο Κρίσνα ανακηρύχθηκε Παίκτης της Χρονιάς της Ουέλινγκτον Φίνιξ και το γκολ του στον τέταρτο γύρο εναντίον της Μπρίσμπεϊν Ρόαρ θεωρήθηκε το Γκολ της Χρονιάς της ομάδας για τη σεζόν 2017-18.

Στις 2 Δεκεμβρίου 2018, ο Κρίσνα έγινε ο κορυφαίος σκόρερ για την ομάδα, ξεπερνώντας τα 33 γκολ του Πολ Άιφιλ. Ο Κρίσνα έγραψε ιστορία στην Α-League στις 19 Ιανουαρίου 2019, όταν έγινε ο πρώτος παίκτης που σημείωσε 2 γκολ σε τρεις συνεχόμενους αγώνες.

Στις 13 Μαΐου 2019, ο Κρίσνα έλαβε το Μετάλλιο Τζόνι Γουάρεν για τις επιδόσεις του στην A-League 2018-19. Στις 27 Μαΐου 2019, ο Κρίσνα ανακοίνωσε την αποχώρησή του από την Φίνιξ, καθώς δεν επιτεύχθηκε συμφωνία μακροχρόνιου συμβολαίου.

### ΑΤΚ

Στις 18 Ιουνίου 2019, ο Κρίσνα ανακοίνωσε ότι υπέγραψε συμφωνία ενός έτους με την ATK, η οποία συμμετέχει στην Ινδική Σούπερ Λιγκ. Στις 8 Φεβρουαρίου 2020, σημείωσε χατ τρικ εναντίον της Οντίσα. Τελείωσε τη σεζόν σημειώνοντας 15 γκολ και βοήθησε την ομάδα του να κερδίσει τον τρίτο τίτλο της.

Εθνική ομάδα
------------

Ο Κρίσνα έκανε το ντεμπούτο του για την Εθνική Φίτζι στους Νοτιοειρηνικούς Αγώνες 2007 και έπαιξε επίσης στο τουρνουά των προκριματικών του Παγκοσμίου Κυπέλλου 2010.

Το 2010, ο Κρίσνα κλήθηκε επίσης στην Εθνική ομάδα σάλας για το ΟΦΚ Πρωτάθλημα Σάλας 2010.

Στις 16 Ιουλίου 2016, ο Κρίσνα ονομάστηκε ως ένας από τους τρεις παίκτες άνω του ορίου ηλικίας για την Εθνική Φίτζι U23 για τους Θερινούς Ολυμπιακούς Αγώνες του 2016, μαζί με τους Σιμιόνε Ταμανισάου και Άλβιν Σινγκ. Στις 7 Αυγούστου 2016, σημείωσε το μοναδικό γκολ της ομάδας στην διοργάνωση στον αγώνα εναντίον του Μεξικού. Το γκολ του Κρίσνα ήταν το πρώτο γκολ των Φίτζι στους Ολυμπιακούς Αγώνες.

Προσωπική ζωή
-------------

Ο Κρίσνα είναι πολίτης της Νέας Ζηλανδίας, έχοντας αποκτήσει την υπηκοότητά του το Δεκέμβριο του 2018, μετά από δέκα χρόνια στη χώρα και είναι επίσης Ινδοφιτζιανός με ινδική καταγωγή και οι πρόγονοί του κατάγονται από την Ινδία.

Τον Ιούλιο του 2018, ο Κρίσνα παντρεύτηκε το ινδοφιτζιανό μοντέλο και ιδιοκτήτρια επιχείρησης μέσων ενημέρωσης Ναζιά Αλί.

Διακρίσεις
----------

Γουαϊτάκερε Γιουνάιτεντ
* Πρωτάθλημα Νέας Ζηλανδίας: 2007–08, 2009–10, 2010–11, 2011–12, 2012–13
* ΟΦΚ Τσάμπιονς Λιγκ: 2007–08

Όκλαντ Σίτι
* Τσάριτι Καπ: 2013–14

ΑΤΚ
* Ινδική Σούπερ Λιγκ: 2019-20

Ατομικές
* Παίκτης της Χρονιάς Πρωταθλήματος Νέας Ζηλανδίας: 2008–09
* Χρυσό Παπούτσι ΟΦΚ Πρωτάθλημα U20 2007: 8 γκολ
* Υποψηφιότητα για Ωκεάνιος Ποδοσφαιριστής της Χρονιάς 2008
* Χρυσό Παπούτσι Πρωταθλήματος Νέας Ζηλανδίας: 2012–13 (12 γκολ)
* Παίκτης της Χρονιάς της Ουέλινγκτον Φίνιξ: 2016-17
* Ουέλινγκτον Φιίνιξ Γκολ της σεζόν: 2017-18 (εναντίον της Μπρίσμπεϊν Ρόαρ στις 28 Οκτωβρίου 2017)
* Ουέλινγκτον Φίνιξ Παίκτης της Χρονιάς: 2017–18
* A-League Παίκτης του Μήνα: Ιανουάριος 2019
* A-League Χρυσό Παπούτσι: 2018–19 (18 γκολ)
* Μετάλλιο Τζόνι Γουάρεν: 2018–19
* ISL Παίκτης του Μήνα: Νοέμβριος 2019

Παραπομπές
----------

1. ↑  (πολλαπλές γλώσσες) *worldfootball.net*. Ανακτήθηκε στις 10  Ιουνίου 2019.
2. ↑  «Phoenix to take Krishna under wing». *TVNZ*. 30 Απριλίου 2008.. Ανακτήθηκε στις 6 Νοεμβρίου 2011.
3. ↑  Μπράουν, Μάικλ (29 Μαρτίου 2009). «Soccer: Krishna outgrows NZFC». *The New Zealand Herald*.. Ανακτήθηκε στις 6 Νοεμβρίου 2011.
4. ↑  «The rise and rise of Roy Krishna at Wellington Phoenix». Stuff.co.nz. 5 Δεκεμβρίου 2014.. Ανακτήθηκε στις 24 Απριλίου 2019.
5. ↑  Fiji's Roy Krishna joins Auckland City Αρχειοθετήθηκε 2014-01-06 στο Wayback Machine. Ποδοσφαιρική Συνομοσπονδία Ωκεανίας
6. ↑  «Krishna savours historic strike». *FIFA*. 12 Δεκεμβρίου 2013. Αρχειοθετήθηκε από το πρωτότυπο στις 2014-10-05.. Ανακτήθηκε στις 6 Ιανουαρίου 2014.
7. ↑  «Phoenix sign prolific Auckland City striker». *TVNZ*. 7 Ιανουαρίου 2014.. Ανακτήθηκε στις 8 Ιανουαρίου 2014.
8. ↑  AAP (16 Μαρτίου 2014). «Melbourne Heart and Wellington Phoenix draw 2-2 in A-League encounter». Ανακτήθηκε στις 20 Ιανουαρίου 2019.
9. ↑  «Team of the Week Round 23». *Ποδοσφαιρική Ομοσπονδία Αυστραλίας*. 17 Μαρτίου 2014. Αρχειοθετήθηκε από το πρωτότυπο στις 27 Μαρτίου 2014.. Ανακτήθηκε στις 18 Μαρτίου 2014.
10. ↑  «Flying Fijian inks new deal». Ποδοσφαιρική Ομοσπονδία Αυστραλίας. 20 Μαρτίου 2014. Αρχειοθετήθηκε από το πρωτότυπο στις 27 Μαρτίου 2014. .
11. ↑  «Roy Krishna extends contract with Wellington Phoenix». The New Zealand Herald. 29 Φεβρουαρίου 2016. .
12. ↑  «Football: Roy Krishna signs one-year extension with Wellington Phoenix». NZ Herald. 15 Φεβρουαρίου 2018.. Ανακτήθηκε στις 24 Φεβρουαρίου 2018.
13. ↑  «Roy Krishna wins Player of the Year award». FBC TV. 18 Απριλίου 2018. Αρχειοθετήθηκε από το πρωτότυπο στις 4 Ιουλίου 2019. Ανακτήθηκε στις 1 Μαΐου 2020.
14. ↑  Χίσλοπ, Λίαμ (2 Δεκεμβρίου 2018). «Farcical VAR intervention ruins Roy Krishna's record-breaking night for the Wellington Phoenix». Stuff.co.nz. .
15. ↑  AAP (19 Ιανουαρίου 2019). «The Wellington Phoenix have made it nine unbeaten games in a row after a 3-3 thriller against Melbourne Victory in football's A-league». Ανακτήθηκε στις 20 Ιανουαρίου 2019.
16. ↑  «A-League: Roy Krishna reportedly departing Wellington Phoenix» (στα αγγλικά). *Newshub*.. Ανακτήθηκε στις 2019-05-27.
17. ↑  Ρόλο, Φίλιπ (18 Ιουνίου 2019). «Wellington Phoenix striker Roy Krishna joins Indian Super League club ATK». Stuff.co.nz. .
18. ↑  «Roy Krishna nets thrice against Odisha».
19. ↑
20. ↑  Krishna sharpens soccer skills Αρχειοθετήθηκε 2010-07-01 στο Wayback Machine. – FIji Times
21. ↑  «Krishna joins futsal squad». *Ποδοσφαιρική Συνομοσπονδία Ωκεανίας*. 14 Ιουλίου 2010. Αρχειοθετήθηκε από το πρωτότυπο στις 2 Απριλίου 2015.. Ανακτήθηκε στις 18 Μαρτίου 2015.
22. ↑  «U23 squad in Suva for team naming». *Fiji Times*. 16 Ιουλίου 2016. Αρχειοθετήθηκε από το πρωτότυπο στις 2016-08-19.. Ανακτήθηκε στις 16 Ιουλίου 2016.
23. ↑  Μπέλμορ, Ντέμιεν. «Phoenix striker: 'How I made Fijian Olympic history'». *A-League*. Ποδοσφαιρική Ομοσπονδία Αυστραλίας. Ανακτήθηκε στις 25 Αυγούστου 2016.
24. ↑
25. ↑  Κουμάρ, Αρβίντ (17 Ιουλίου 2018). «Roy Krishna, Naziah Ali tie the knot in four-day ceremony in Fiji». Stuff.co.nz.. Ανακτήθηκε στις 2 Δεκεμβρίου 2018.
26. ↑  «On-Field Performers Honours». The Ultimate New Zealand Soccer Website. Ανακτήθηκε στις 28 Σεπτεμβρίου 2010.
27. ↑  Fiji Under 20 to clinch First Playoff win – Fijilive
28. ↑  Oceanian Player of the Year 2008 The Rec.Sport.Soccer Statistics Foundation
29. ↑  «Waitakere prevail as familiar foes dominate». *FIFA*. 18 Μαρτίου 2013. Αρχειοθετήθηκε από το πρωτότυπο στις 2016-03-05.. Ανακτήθηκε στις 6 Ιανουαρίου 2014.
30. ↑  «Krishna's big night at Phoenix awards». A-League. 18 Απριλίου 2018.
31. ↑  «Fiji's Krishna named A-League player of the month». RNZ. 19 Φεβρουαρίου 2019. Ανακτήθηκε στις 5 Απριλίου 2019.
32. ↑  «Wellington Phoenix's Roy Krishna adds Johnny Warren Medal to A-League Golden Boot». Stuff.co.nz. 13 Μαΐου 2019. .
33. ↑  «Roy Krishna awarded ISL hero of the month».

Εξωτερικοί σύνδεσμοι
--------------------

* (Αγγλικά) Ρόι Κρίσνα – Επιδόσεις στις διοργανώσεις της FIFA
* (Αγγλικά) Προφίλ Ρόι Κρίσνα στο Soccerway
* Προφίλ στο Transfermarket.com